სიღნაღის მუნიციპალიტეტის VI მოწვევის საკრებულოს მაჟორიტარი დეპუტატის,საკრებულოს კულტურის, განათლების,ახალგაზრდულ საქმეთა და სოციალურ საკითხთა კომისიის წევრის

 ნინო ბახტურიძის

ანგარიში (საანგარიშო პერიოდი: 2021 წლის 3 დეკემბერი - 2022 წლის 1 ოქტომბერი)

 2021 წლის 3 დეკემბრიდან ვარ საკრებულოს მაჟორიტარი დეპუტატი და კულტურის, განათლების,ახალგაზრდულ საქმეთა და სოციალურ საკითხთა კომისიის წევრი. საანგარიშგებო პერიოდში ჩემი, როგორც საკრებულოს წევრის, საქმიანობა ხორციელდებოდა შემდეგი ძირითადი მიმართულებით:

1 . პირველი მიმართულება მოიცავს საკრებულოს საქმიანობაში მონაწილეობას, რაც გულისხმობს საკრებულოს ერთი კომისიის საქმიანობასა და საკრებულოს სხდომებში მონაწილეობას. საანგარიშო პერიოდში ჩატარებული საკრებულოს 13 სხდომიდან დავესწარი 10-ს.საკრებულოს სხდომებზე ჩემ მიერ მხარდაჭერილ იქნა საკრებულოს დღის წესრიგით გათვალისწინებული საკითხები.

 ჩატარდა კულტურის, განათლების,ახალგაზრდულ საქმეთა და სოციალურ საკითხთა კომისიის 8 სხდომა , აქედან დავესწარი 7-ს.

 აღნიშნული კომისია,როგორც მოგეხსენებათ, შექმნილია მის სფეროს მიკუთვნებული საკითხების საკრებულოში წინასწარი მომზადების , გადაწყვეტილებათა შესრულებისათვის ხელის შეწყობის, ადგილობრივი თვითმმართველობის აღმასრულებელი ორგანოს , მერიის სტრუქტურული ერთეულების, აგრეთვე მუნიციპალიტეტის მიერ დაფუძნებული იურიდიული პირების კონტროლის მიზნით. კომისიის კომპეტენციის ფარგლებში განხილულ იქნა შემდეგი საკითხები :

1. ა (ა)ი.პ სიღნაღის მუნიციპალიტეტის სამუსიკო (სახელოვნებო) სკოლების გაერთიანების დირექტორის ანგარიშის მოსმენისა და შეფასების შესახებ.

2. ,,სიღნაღის მუნიციპალიტეტის სოციალური დახმარების პროგრამა და მისი გაცემის წესის დამტკიცების შესახებ “ სიღნაღის მუნიციპალიტეტის საკრებულოს 2018 წლის 18 აპრილის N21 დადგენილებაში ცვლილებების შეტანის შესახებ.

3. ,,სიღნაღის მუნიციპალიტეტის ტერიტორიაზე მდებარე უფასო სასადილოში ბენეფიციარების შერჩევისა და რეგისტრაციის წესის დამტკიცების შესახებ“

4. ა(ა)იპ ,,სიღნაღის მუნიციპალიტეტის სკოლის გარეშე დაწესებულება, მოსწავლე ახალგაზრდობის სახლის“ დირექტორის 2021 წლის ანგარიში .

5. ა(ა)ი.პ. სახელოვნებო და საგანმანათლებლო მომსახურების ცენტრის დირექტორის ნათელა ნადიკაშვილის ანგარიში 2021 წელში გაწეული მუშაობის შესახებ.

6. ა(ა) ი.პ ,,საზოგადოებრივი ჯანმრთელობის დაცვის ცენტრის” დირექტორი თენგიზ მოსულიშვილის ანგარიში 2021 წლის გაწეული მუშაობის შესახებ.

7. ,,სიღნაღის მუნიციპალიტეტის საკრებულოს კულტურის, განათლების, ახალგაზრდულ საქმეთა და სოციალურ საკითხთა კომისიის თავმჯდომარის ნანა ნანობაშვილის ანგარიში 2021 წ გაწეული მუშაობის შესახებ“.

8. ა(ა)იპ ,,სიღნაღის მუნიციპალიტეტის სპორტის განვითარების ცენტრის’’ დირექტორის 2022 წლის 6 თვის ანგარიში

9. სიღნღის მუნიციპალიტეტის ა. (ა).ი.პ ,,კულტურისა და ხელოვნების ცენტრის დირექტორის ანგარიშის მოსმენისა და შეფასების შესახებ.

10. ა (ა) ი.პ. სიღნაღის მუნიციპალიტეტის ,,სკოლამდელი სააღმზრდელო დაწესებულების“ დირექტორის 2021-2022 სააღმზრდელო წლის ანგარიშის მოსმენისა და შეფასების შესახებ“

 სხდომებზე მოვიწვიეთ ზემოთ ჩამოთვლილი სამსახურების ხელმძღვანელები და მოვისმინეთ და სვაფასეთ მათი ანგარიში.

 მეორე მიმართულება : ვარ სიღნაღის მუნიციპალიტეტის გენდერული თანასწორობის საკითხებზე მომუშავე საბჭოს წევრი.

 საანგარიშო პერიოდში ჩატარდა 3 სხდომა,რომელთაგან 2-ს ვესწრებოდი. სხდომებზე განვიხილეთ შემდეგი საკითხები:

1. გაეროს ქალთა ორგანიზაციის პროექტის ,, კარგი მმართველობა გენდერული თანასწორობისათვის“ ფარგლებში მომზადებული ანგარიშისა და რეკომენდაციების გაცნობის შესახებ.
2. ,,სიღნაღის მუნიციპალიტეტის გენდერული თანასწორობის საბჭოს შექმნისა და მისი დებულების დამტკიცების შესახებ“ სიღნაღის მუნიციპალიტეტის საკრებულოს 2017 წლის 18 აგვისტოს N24 დადგენილებაში ცვლილების შეტანის შესახებ;
3. ა.ა.ი.პ ,, ერთად რეალური ცვლილებებისათვის“ პროექტის ,,გენდერული და ოჯახში ძალადობის მსხვერპლთა მხარდაჭერა“ ფარგლებში განსახორციელებელი ღონისძიებების შესახებ.
4. სიღნაღის მუნიციპალიტეტის გენდერული თანასწორობის საბჭოს სიმბოლოების( ლოგოს ან ნიშნის) შექმნის შესახებ.
5. ქალთა მიმართ ან /და ოჯახში ძალადობის თემაზე მოსახლეობის ცნობიერების ამაღლების მიზნით,შეხვედრების გრაფიკის დამტკიცების შესახებ.

 მესამე მიმართულება: 2022 წლის ივლისიდან ვარ პარტია „ქართული ოცნება - დემოკრატიული საქართველოს" მიერ დაფუძნებული ქალთა ორგანიზაციის კახეთის რეგიონული საბჭოს გამგეობის წევრი და თემატური მიმართულება - განათლებისა და მეცნიერების პოლიტიკის ხელმძღვანელი/საკონტაქტო პირი. აქტიურად ვარ ჩართული საბჭოს საქმიანობაში და მონაწილეობას ვიღებ ყველა იმ აქტივობაში,რომელსაც აღნიშნული ორგანიზაცია ახორციელებს რეგიონსა თუ სიღნაღის მუნიციპალიტეტში.

 საანგარიშო პერიოდში მქონდა ინდივიდუალური შეხვედრები მოსახლეობასთან, მოვისმინე მათი პრობლემური და პრიორიტეტული საკითხები, რაც ძირითადად შეეხება: სოციალურად დაუცველთა პრობლემებს, მედიკამენტების, ოპერაციებისა და ჯანმრთელობისათვის აუცილებელი სარეაბილიტაციო კურსების დაფინანსებასა და ინფრასტრუქტურულ პრობლემებს.

 ჩემი ჩართულობით დაიგეგმა და მიმდინარეობს შემდეგი ინფრასტრუქტურული პროექტები:

* სოფ . ნუკრიანში მთის ფონდის დაფინანსებით მიმდინარეობს სსიპ სიღნაღის მუნიციპალიტეტის სოფელ ნუკრიანის N2 საჯარო სკოლასთან მისასვლელ გზაზე ხიდის მოწყობა, რომლის ღირებულებაა 66 946 ლარი . სამუშოები დაიწყო 2022 წლის 24 აგვისტოს და დასრულდება 2022 წლის ბოლომდე
* ასევე მთის ფონდის დაფინანსებით მიმდინარეობს სპორტული დარბაზის მშენებლობა, რომლის ღირებულებაა 445836 ლარს შეადგენს. .სამუშაოები დაიწყო 2022 წლის 26 აგვისტოს ,დასრულდება 2023 წლის 23 აპრილს.
* გაერთიანებული წყალმომარაგების კომპანიის დაკვეთით სასმელი წყლის მილების სრული რეაბილიტაცია მიმდინარეობს,რომელსაც მუნიციპალური განვითარების ფონდი აფინანსებს.
* ნუკრიანის ერთ-ერთი უბნში, კერძოდ, ქვემო ნუკრიანში ახალი მინისტადიონის მოწყობა მიმდინარეობს. .ადგილობრივ მოზარდებსა და ახალგაზრდებს მალე ექნებათ ღია,თანამედროვე სპორტული მოედანი,სადაც შეეძლებათ გამართონ სხვადასხვა სპორტული ღონისძიებები.
* ჩატარდა ელექტროენერგიის სატრანსფორმატორო ქვესადგურების სრული რეაბილიტაცია-გამრიცხველიანება, ღია ქსელები შეიცვლა საკაბელო ქსელებით და ხის ბოძები - რკინა-ბეტონის საყრდენებით.

 აქტიურად ვთანამშრომლობ საქართველოს წითელი ჯვრის სიღნაღის ფილიალთან. ერთობლივად ვეხმარებით სოციალურად დაუცველსა და შშმ პირებს სასურსათო ამანათებითა და ჰიგიენური საფენებით.

 ვმონაწილეობ პრემიერ-მინისტრის ინიცირებულ საზოგადოებრივ სამუშაოებზე დასაქმების მასშტაბური პროგრამის განხორციელებაში. პროექტი სოციალური შემწეობის მიმღები, შრომისუნარიანი პირების დასაქმებას ისახავს მიზნად. პროგრამის ბენეფიციარები, 18 წლის და უფროსი ასაკის, შრომისუნარიანი პირები არიან, ვისი ოჯახის სარეიტინგო ქულა არ აღემატება 120 000-ს და იღებენ მიზნობრივ სოციალურ დახმარებას.ამ პროგრამით სოფელ ნუკრიანში დასაქმდა 23 სოციალურად დაუცველი მოქალაქე.

 2022 წლის ივნისში ნუკრიანის გეოგრაფიული ობიექტების,ქუჩების სახელდების საკითხებზე მომუშავე დროებითი სამუშაო ჯგუფი შევქმენით .

სამუშაო ჯგუფის მიერ დისკუსიის რეჟიმში განხილული და შემუშავებულ იქნა ქუჩების სახელდების პროექტი.ოქტომბრის თვეში დაგეგმილი გვაქვს მოსახლეობასთან შეხვედრები და შემუშავებული პროექტის გაცნობა.შემდგომ ,პროექტი განსახილველად გეოგრაფიული ობიექტების სახელწოდებათა დადგენის, ნორმალიზების, გამოყენების, აღრიცხვისა და დაცვის მიზნით, გეოგრაფიული ობიექტების სახელწოდებათა სფეროში მომქმედ სამთავრობო კომისიას გადაეგზავნება. საბოლოოდ, სახელდების აღსრულება კი საკრებულოს პრეროგატივაა

 პერიოდულად მაქვს სამუშაო შეხვედრები სიღნაღის მუნიციპალიტეტის მერთან სოფელ ნუკრიანში მიმდინარე და შესრულებული სამუშაოების ანალიზისა და პრობლემების განხილვის მიზნით. ვთანამშრომლობ მერიის სამსახურთან და ყველა შესაბამის სრუქტურასთან, რასაც დადებითი შედეგი მოაქვს მოსახლეობის პრობლემების მოგვარების საკითხებში.

 დასასრულს,მინდა, კიდევ ერთხელ მადლობა გადაგიხადოთ არჩევნებში მხარდაჭერისა და ნდობის გამოცხადების გამო. ვაგრძელებ აქტიურ მუშაობას სიღნაღის მუნიციპალიტეტის საკრებულოში, ასევე კომუნიკაციას ნუკრიანის მაცხოვრებლებთან, ვეცნობი მათ პრობლემებს და მაქსიმალურად, ჩემი კომპეტენციისა და კანონმდებლობის ფარგლებში ვცდილობ, გადავჭრათ პრობლემატური საკითხები.

ნინო ბახტურიძე-მაჟორიტარი დეპუტატი სიღნაღის საკრებულოში